અમદાવાદ, 2 નવેમ્બરઃ સમાજનો સુખી, સંપન્ન વર્ગ પોતાના ગામ કે માતૃભૂમિનું ઋણ ચૂકવવા પોતાના મૂળ વતન એવા પોતાના ગામને આદર્શ બનાવવા જો આગળ આવે તો સ્વાભાવિક રીતે જ આવા ગામ આદર્શ બને જ. ગઢડા તાલુકાના ઉગામેડી ગામને આગામી દિવસોમાં અનેક પ્રકારની સુવિધાઓથી સંપન્ન આદર્શ ગામ બનાવવાનો હજુ હમણા જ વિવિધત પ્રારંભ થયો, પરંતુ તેની પ્રક્રિયા ગામના સપૂત અને સુરત રહેતા દાતા લાલાજીભાઇ પટેલ તથા ઉગામેડી ગામના સક્રિય આર્થિક સહયોગના કારણે બે વર્ષ પહેલા શરૂ થઇ ગઇ હતી.